alexandrainst/scandi-wiki huggingface dataset:
Jean Rousseau

Jean Rousseau (1644–1699) var en fransk gambist og musikkteoretiker.

Rousseau huskes hovedsakelig på grunn av Traité de la viole (1687), en verdifull kilde til informasjon om oppføringspraksis i hans levetid.

Han var elev av Sainte Colombe.

Referanser

Verk 
Methode claire, certaine et facile pour apprendre à chanter la musique. Opptrykk av 5. opplag (Amsterdam 1720): Genève 1976
Traité de la viole. Paris: Ballard 1687. Faksimile-ettertrykk red. av Minkoff: Genève 1975 og Katzbichler: München/Salzburg 1980. ISBN 3-87397-105-4

Gambister
Franske musikkteoretikere
Personer fra Moulins
Beatriz Fernández Ibáñez

Beatriz Fernández Ibáñez (født 19. mars 1985) er en spansk håndballspiller. Hun spiller for det spanske laget Bera Bera og deltok i Spanias tropp under sommer-OL 2012 i London. Hun var også med på laget som tok sølv under Håndball-EM i 2008.

Eksterne lenker 
 
  Profil på london2012.com

Spanske håndballspillere
Olympiske bronsemedaljevinnere for Spania
Spillere i Håndball-EM 2010 for kvinner
Medaljevinnere under Sommer-OL 2012
Deltakere for Spania under Sommer-OL 2012
Håndballspillere under Sommer-OL 2012
Spillere i Håndball-EM 2012 for kvinner
Spillere i Håndball-VM 2013 for kvinner
Spillere i Håndball-EM 2014 for kvinner
Fødsler i 1985
Olympiske medaljevinnere i håndball
Kurdifisering

Kurdifisering (engelsk: ) innebærer at en folkegruppe presses til å identifise  seg  som kurdisk, eller at et områdes befolkning endres ved at kurdere bosetter seg der.

Begrepet har sammenheng med striden om grensedragning for Iraks kurdiske region, og impliserer at kurdiske grupper driver et utilbørlig press mot andre etniske grupper i Nordirak, som turkmenere og assyrere..

Enkelte grupperinger hevder også at det drives kurdifisering overfor yezidiene, og dermed at disse ikke egentlig er kurdere.

Referanser 

Irakisk politikk
Kurdistan
Assimilering
Sandnes stadion

Sandnes stadion er et stadion i Sandnes og hjemmebanen til fotballaget Sandnes Ulf. Anlegget brukes også til friidrett av Sandnes IL. Arenaen ligger i Sandnes idrettspark i bydelen Trones i Sandnes. Kapasiteten er  tilskuere.

Fotballbanen måler 105 × 67 meter, mens åtte løpebaner omkranser gressmatten. Stadionet er godkjent til Tippeliga-spill i 2012 og 2013. NM i friidrett har blitt arrangert her tre ganger, i 1986, 2002 og 2010. Det har også blitt spilt fotballandskamper på hovedbanen, men da kun aldersbestemt kvinnefotball (senest i juli 2006), samt en landskamp for kvinneseniorene (Norge–Sverige i 2001, en kamp Norge vant 3–1).

Historie 

Sandnes stadions historie begynner med opprettelsen av Sandnes Ulf, den gang kjent som «Sportsklubben Ulf». I klubbens styrereferat fra 15. juni 1911 nevnes det at mangelen på en egen idrettsplass førte til uregelmessige treningstider. Den kommunale idrettsplassen var ubrukelig som fotballbane, og klubben måtte derfor leie ulike jorder fra gårdeiere til å bedrive fotballtrening. I desember 1919 fikk klubben tilbud fra fabrikkeier Nielsen om å leie det som ble kjent som Pilesletta – samme sted hvor Gand videregående skole ligger i dag. Dette var stort sett klubbens hjemmebane i mange år fremover, mens man sparte penger og arbeidet med å få på plass en mer permanent stadion.

I bresjen for dette arbeidet gikk dipl. ing. Jac Petersen, også kjent som «stadionets far». Etter to års bygging kunne endelig Sandnes stadion åpnes sommeren 1927. Søndag 19. juni 1927 ble det arrangert åpningsstevne for byens nye idrettsarena med fotballkamp mellom de to Sandnes-lagene SK Ulf og Frøya, en kamp Ulf forøvrig vant 4–3. Etter hvert kom det både garderober, tribune og flere treningsbaner.

I årenes løp har Sandnes stadion blitt brukt til mye forskjellig og har vært vertskap for arrangementer innen fotball, friidrett, turn, sykling, skøyter, trav og speedway.

Stadion i dag 
I 2005 vedtok bystyret i Sandnes kommune å endre navn på anlegget til Sandnes idrettspark, utenom selve hovedbanen, som fortsatt skal være kjent som Sandnes stadion.

Året 2009 og deler av 2010 gjennomgikk Sandnes stadion store oppgraderinger i forbindelse med Adeccoliga-spill for Sandnes Ulf og NM i friidrett som ble arrangert i 2010. Sandnes Ulfs opprykk til Tippeligaen i 2011 medførte flere oppgraderinger, deriblant utvidelse av publikumskapasiteten og et nytt mediehus midt på den gamle tribunen. Stadionet fremstår i dag som et moderne multifunksjonsanlegg med godkjente flomlys, åtte løpebaner, VIP-lokaler og over 4 100 sitteplasser.

Sandnes Ulf planlegger bygging av en ny stadion, ØsterHus Arena, like ved den eksisterende stadion. Kapasiteten vil bli ca. 7.500 sitteplasser.

Referanser

Eksterne lenker 
 
 Sandnes stadion på www.friidrett.no
 Søk: Sandnes stadion på kkd-http01.osl.basefarm.net

Fotballstadioner i Norge
Friidrettsarenaer i Norge
Tidligere skøytearenaer i Norge
Idrettsanlegg i Rogaland
Sport i Sandnes
Artikler i skøytesportprosjektet
Byggverk fullført i 1927
Statens bymiljøpris

Statens bymiljøpris, også kjent som Bymiljøprisen, var en norsk arkitekturpris og miljøpris innenfor byutvikling som ble gitt til kommuner og kommunale prosjekter som «samarbeider godt med myndigheter, næringsliv og frivillige organisasjoner og tar en ledende rolle i arbeidet for en bærekraftig utvikling og forbedring av bymiljøet». Bymiljøprisen ble delt ut årlig fra 2002 til 2014 og kunne deles ut til både byer og tettsteder. I 2015 ble Statens bymiljøpris slått sammen med Statens pris for attraktiv stad og har siden blitt delt ut årlig under navnet Attraktiv by.

Prisvinneren utpekes av en uavhengig jury som blir oppnevnt av Miljøverndepartementet.

Oversikt over prisvinnere

Se også 
 Liste over arkitekturpriser

Referanser

Eksterne lenker 
 Regjeringen.no – Miljøverndepartementet, Statens bymiljøpris

Arkitekturpriser
Arkitektur i Norge
Byplanlegging
Miljøvern i Norge
Utmerkelser etablert i 2002
Kongeriket Montenegro

Kongeriket Montenegro (montenegrinsk: Краљевина Црна Гора, Kraljevina Crna Gora) var et kongerike i Sørøsteuropa. 

Hovedstad var Cetinje. Valutaen var montenegrinsk perper. Staten var et konstitusjonelt monarki, men fungerte i praksis som et absolutt monarki. Kongeriket Serbia og Montenegro gikk 1918 sammen for å bli et jugoslavisk kongerike sammen med de tidligere Habsburgområdene.

Historie
Kongeriket Montenegro ble proklamert av Knjaz Nikola i Cetinje den 28. august 1910.

Balkankrigene (1912 – 1913) ble starten på kongerikets oppløsning. Montenegro gjorde territorielle erobringer gjennom å dele Sandžak med Serbia den 30. mai 1913. Dette viste seg dog å være til skade, da det innebar at et territorium ble innlemmet utan at stor deler av befolkningen kjente noen enighet med Montenegro. Dessuten ble Skadar overlatt til Albania etter stormaktenes befaling, til tross for at Montenegro allerede hadde ofret 10 000 liv for å innta byen fra Det osmanske rikes (Albanias) soldater ledet av Esad Pasha.

Under første verdenskrig (1914 – 1918) var Montenegro alliert med de allierte. Frs 15. januar 1916 til oktober 1918 var Montenegro okkupert av Østerrike-Ungarn. 

Den 20. juli 1917 ble Korfu-deklarasjonen undertegnet, om Montenegros enhet med Serbia. Den 26. november 1918 ble Montenegros enhet med Serbia proklamert. Knez Nicholas støttet gjenforeningen med Serbia for å muliggjøre en stor serbisk stat for alle serbere, men havnet i konflikt med kong Alexander, som var regent i Serbia. Uenigheten handlet om hvem som skulle styre det nye kongeriket. Knez Nicholas ble avsatt og gikk i eksil.

Regenter (1910-1918)
Nikolas I, konge fra 1910 til 1918

Titulære regenter (1918-)
Nikolas I (1918 - 1921)
Danilo (Danilo III) (1921)
Michael av Montenegro (Michael I) (1921 - 1986)
Nicholas II (1986 -) 
(pretentent Boris (født 1980)

Statsministere
Lazar Tomanović (1910-1912)
Mitar Martinović (1912-1913)
Janko Vukotić (1913-1915)
Milo Matanović (1915-1916)

Statsministere i eksil 
Lazar Mijušković (1916)
Andrija Radović (1916-1917)
Milo Matanović (1917)
Evgenije Popović (1917-1919)
Jovan Plamenac (1919-1921)
Anto Gvozdenović (1921-1922)
Milutin Vučinić (1922)
Anto Gvozdenović (1922)

Se også
Montenegros historie
Fyrstedømmet Montenegro

Eksterne lenker
 Kongeriket Montenegro 1918
 Kart
 Kart
 Montenegro - World Statesmen

Montenegros historie
Historiske stater og riker i Europa
Stater og territorier etablert i 1910
Stater og territorier opphørt i 1918
Bolig- og byplanprisen

Bolig- og byplanprisen, også kjent som BOBY-prisen, er en arkitekturpris innenfor byutvikling som gis til offentlige, private eller samarbeidende aktører med det formål «å heve samfunnets interesse og respekt for god bolig- og byplanlegging, å styrke fagmiljøenes fokus på kvalitet i planprosesser, planprodukter og utbyggingsprosjekter, og gjerne styrke kjennskapen til Norsk Bolig- og Byplanforening og dens aktiviteter.» Prisutgiver er Norsk Bolig- og Byplanforening, som siden 1978 har delt ut prisen ved hvert planmøte eller ved styrets beslutning.

Prisen kan gis til et bestemt planarbeid eller prosjekt som utmerker seg på ett eller flere av følgende områder som:
 Overordnet strategisk plan
 Kvalitet og innhold i forhold til bærekraftig utvikling
 Estetikk og respekt for stedskvalitet
 Originalitet og innovasjon
 Konfliktløsning og gjennomføringsevne
 Metode og planprosess

Oversikt over prisvinnere

Referanser

Se også 
 Liste over arkitekturpriser

Eksterne lenker 
 Boby.no – Informasjon og liste over vinnere til BOBY-prisen

Arkitekturpriser
Arkitektur i Norge
Byplanlegging
Utmerkelser etablert i 1978
Fehaid Al-Deehani

Fehaid Al-Deehani (født 11. oktober 1966) er en kuwaitisk sportsskytter som konkurrerer i trapskyting. Han vant gullmedalje i Sommer-OL i Rio de Janeiro i 2016.

Al-Deehani deltok første gang under Sommer-OL 1992 i Barcelona, og deltok i alle OL fram til Sommer-OL 2012 i London. Han tok bronse i dobbeltrap under Sommer-OL 2000 i Sydney. Under Sommer-OL 2012 i London ble han først nummer 4 i dobbeltrap etter å ha tapt omskytingen om bronsemedaljen mot Vasily Mosin, før han tok bronsemedaljen i trap etter at han vant omskytingen mot Michael Diamond. I Sommer-OL i 2016 i Rio de Janeiro deltok han som uavhengig olympisk utøver. Al-Deehani vant gullmedalje i dobbeltrap for menn.

Referanser

Eksterne lenker 
 

Kuwaitiske skyttere
Olympiske mestere
Olympiske bronsemedaljevinnere for Kuwait
Deltakere for Kuwait under Sommer-OL 1992
Skyttere under Sommer-OL 1992
Deltakere for Kuwait under Sommer-OL 1996
Skyttere under Sommer-OL 1996
Medaljevinnere under Sommer-OL 2000
Deltakere for Kuwait under Sommer-OL 2000
Skyttere under Sommer-OL 2000
Deltakere for Kuwait under Sommer-OL 2004
Skyttere under Sommer-OL 2004
Deltakere for Kuwait under Sommer-OL 2008
Skyttere under Sommer-OL 2008
Medaljevinnere under Sommer-OL 2012
Deltakere for Kuwait under Sommer-OL 2012
Skyttere under Sommer-OL 2012
Medaljevinnere under Sommer-OL 2016
Skyttere under Sommer-OL 2016
Fødsler i 1966
Uavhengige deltakere under Sommer-OL 2016
Olympiske medaljevinnere i skyting
Sursee

Sursee er en by og en kommune i kantonen Luzern i Sveits. Kommunen hadde i 2010 et folketall på  og et areal på . Byen ligger 504 meter over havet. 

Sursee ligger i nordenden av Sempachersee, der elva Suhre renner ut av innsjøen.

Eksterne lenker 
  (tysk)

Byer i Sveits
Kommuner i Sveits
Luzern (kanton)
Amandaprisen 2012

Amandaprisen 2012 var den 28. utdelingen av Amandaprisen. Utdelingen fant sted 17. august 2012 i forbindelse med den 40. utgaven av Den norske filmfestivalen i Haugesund. Prisen gjaldt norske filmproduksjoner i perioden 1. juli 2011 til 30. juni 2012.

Det ble delt ut priser i 20 kategorier, de samme som de to foregående årene. Filmen Babycall fikk flest priser med fire. Den mest prestisjetunge prisen, beste norske kinofilm, gikk til Få meg på, for faen!, og ble delt ut av kulturminister Anniken Huitfeldt. Juryen fikk imidlertid kritikk for ikke å ha nominert filmene Hodejegerne og Oslo, 31. august i samme klasse.

De nominerte filmene ble offentliggjort på en pressekonferanse 19. juni av juryleder Jan Eggum. Det var bare to nominerte i klassen kvinnelig skuespiller og alle tre barnefilmene som hadde premiere i perioden ble nominert. Vinneren av Folkets Amanda ble stemt frem av VGs lesere. I utgangspunktet var alle 28 filmene fra perioden nominert, deretter gikk ti filmer videre til neste runde og fem av dem videre til en finalerunden.

Utdelingen ble overført på TV 2 og ble ledet av Ingrid Bolsø Berdal. TV-sendingen ble produsert av Eyeworks Dinamo og hadde 361.000 seere.

Vinnere og nominerte 
Vinnere står først i tabellen og er merket med fet skrift.

Referanser

Kilder
Jevgenija Kolodko

Jevgenija Nikolajevna Kolodko (russisk: Евгения Николаевна Колодко; født 22. juli 1990 i Irkutsk oblast, Russland) er en russisk kulestøter..

Under Sommer-OL 2012 i London fikk hun sølv med et støt på 20.48 som var personlig rekord.. Hun ble først tildelt bronsemedaljen, men 13. august 2012 ble det offentliggjort at gullmedaljevinneren Nadezjda Ostaptsjuk var tatt i doping. Kolodko ble deretter tildelt sølvmedaljen. I august 2016 offentliggjorde IOC at Kolodko vil bli fratatt medaljen etter at prøver tatt under lekene i London 2012 var blitt undersøkt på nytt.

Referanser

Eksterne lenker 
 

Russiske kulestøtere
Dopingsaker i friidrett
Deltakere for Russland under Sommer-OL 2012
Friidrettsutøvere under Sommer-OL 2012
Personer fra Nerjungri rajon
Fødsler i 1990
Grevskapet Gimborn

Herskapet Gimborn, siden 1682 grevskapet Gimborn, var et territorium innenfor Det hellige romerske rike av den tyske nasjon. Siden 1681 var det riksumiddelbart og tilhørte den nederrhinsk-westfaliske rikskrets.

Området tilhører idag Bergisches Land og omfatter byene Bergneustadt, Gummersbach og Marienheide, såvel som Gimborn som idag er en del av Marienheide. 

Tysk-romerske rike
Den nederrhinsk-westfaliske rikskrets
Historiske stater
Stater og territorier opphørt i 1806
Christoffer Aasbak

Christoffer Aasbak (født 22. juli 1993) er en norsk fotballspiller som spiller for den norske klubben Kristiansund Ballklubb.

Referanser

Eksterne lenker 
 
 Spillerstatistikk på altomfotball.no
 Spillerstatistikk på NIFS.no

Norske fotballspillere
Fotballspillere for Byåsen Toppfotball
Fotballspillere for Rosenborg BK
Fotballspillere for Ranheim Fotball
Fotballspillere for IL Hødd
Personer fra Trondheim kommune
Fødsler i 1993
Kim Riksvold

Kim Ove Norum Riksvold (født 26. oktober 1993) er en norsk fotballspiller som spiller for Nardo Fotballklubb.

Riksvold kom til Ranheim fra U19-avdelingen til Rosenborg sammen med Christoffer Aasbak sommeren 2012.

Referanser

Eksterne lenker 
 
 Spillerstatistikk på altomfotball.no
 Spillerstatistikk på NIFS.no

Norske fotballspillere
Fotballspillere for Ranheim Fotball
Personer fra Verdal kommune
Fødsler i 1993
Windermere

Windermere er Englands største innsjø. Det er en avlang innsjø som ble formet da en isbre trakk seg tilbake etter siste istid. Den har vært et av Englands mest populære steder for ferier og sommerhus siden Kendal og Windermere-jernbanen ble bygget i 1847. Innsjøen ligger i Cumbria county i Lake District.

Innsjøen har siden 2008 vært brukt til svømmekonkurransen Great North Swim.

Bilder

Eksterne lenker 
 
 Photographs of Windermere
 The Cumbria Directory - Windermere
 Windermere Cruising Association
 Royal Windermere Yacht Club
 Windermere Steamboat Project 
 The Windermere Way – a walking route around the lake.
 Windermere Interactive Maps –  2d & 3d
 Lake District Walks 

Lake District
Innsjøer i Storbritannia
Chinabuye

Chinabuye er en kinesisk nettbutikk og en av verdens største i sin nisje. Selskapet er lokalisert i Hongkong og baserer sin virksomhet på å selge billige produkter til Europa og USA. Per 2012 har nettsidene 1 028 019 visninger per dag.

Referanser

Eksterne lenker 
 

Nettbutikker
Kinesiske selskaper
Selskaper etablert i 2008
2008 i Kina
Nasjonal støttegruppe etter 22. juli-hendelsene

Nasjonal støttegruppe etter 22. juli-hendelsene er en organisasjon som ble opprettet 21. august 2011 for å fremme interessene til de rammede etter bombingen av regjeringskvartalet og skytingen på Utøya. Gruppen er partipolitisk uavhengig, og et interimsstyre bestående av ni medlemmer ble satt sammen for å lede arbeidet fram til første ordinære årsmøte våren 2012. 

Det første årsmøtet ble avholdt 18. mars 2012 og styret ble utvidet til elleve medlemmer. Styret ble ledet av Trond Henry Blattmann, mens nestleder var John Hestnes. Blattmann ble 22. mars 2015 etterfulgt som leder av Lisbeth Kristine Røyneland.

Referanser

Eksterne lenker 
 Nasjonal støttegruppe etter 22. juli-hendelsene, hjemmeside

Norske interesseorganisasjoner
Terrorangrepene i Norge 2011
Etableringer i 2011
Militær femkamp

Militær femkamp er en sport som omfatter disiplinene skyting, hinderløp, hindersvømming, granatkasting og terrengløp.

Sporten ble konsipert etter andre verdenskrig som et alternativ til førkrigssporten moderne femkamp.

Sportsgrener
Militær sport
Ion Izagirre

Ion (Jon) Izagirre Insausti (født 4. februar 1989 i Ormaiztegi) er en spansk profesjonell landeveissyklist og sykkelcrossrytter. Han sykler for UCI WorldTour-laget Cofidis.

Meritter 

2008
 Gipuzkoa (ITT)

2009
Baskerlandmesterskapet Sykkelcross (U23)
Memorial Angel Mantecon
Etappe 4, Bizkaiko Bira

2012
Etappe 2b (ITT), Vuelta a Asturias
Etappe 16, Giro d'Italia
2014
 Spansk mester i landeveisritt
2015
Sammenlagt, Polen rundt
2016
GP Miguel Indurain
Prologen, Romandie rundt
 Spansk mester på tempo
20. etappe, Tour de France

2019
Sammenlagt, Volta a la Comunitat Valenciana
8. etappe, Paris–Nice 
Sammenlagt, Baskerland rundt

2020
6. etappe, Vuelta a España

2021
 Spansk mester på tempo
4. etappe, Baskerland rundt

2022
6. etappe, Baskerland rundt

Referanser

Eksterne lenker 
 

Spanske syklister
Deltakere for Spania under Sommer-OL 2016
Syklister under Sommer-OL 2016
Deltakere for Spania under Sommer-OL 2020
Syklister under Sommer-OL 2020
Personer fra provinsen Guipuzcoa
Etappevinnere i Giro d'Italia
Etappevinnere i Tour de France
Nasjonale mestere i tempo
Nasjonale mestere i landeveissykling
Spanske mestere
Håkonsund

Håkonsund er en gammel handelsstad i Øygarden kommune i Vestland.

Håkonsund ligger helt sydvest på Sotra og antas å være oppkalt etter Håkon den gode som ble ført i land her etter å ha blitt påført sitt banesår under slaget ved Fitjar i 961.

I nyere tid er det anlagt campingplass og et moderne kaianlegg i Håkonsund. Stedet er endepunkt for fylkesvei 199. Det går tursti fra Håkonsund til den nedlagte fergekaien på Austefjorden.

Referanser 

Bosetninger i Øygarden
Tour of Qinghai Lake

Tour of Qinghai Lake er et årlig etapperitt i landevessykling som går i nærheten av Qinghaisjøen i Kina. Rittet er klassifisert høyest av UCI for et UCI Kontinentaltourritt å være, med klassifisering 2.HC. I 2012 hadde rittet 13 etapper. Det har blitt arrangert siden 2002 og er en del av UCI Asia Tour.

Vinnere
 2019  Robinson Chalapud
 2018  Hernán Aguirre
 2017  Jonathan Monsalve
 2016  Serhij Lahkuty
 2015  Radoslav Rogina
 2014  Ilja Davidenok
 2013  Samad Pourseyedi
 2012  Hossein Alizadeh
 2011  Gregor Gazvoda
 2010  Hossein Askari
 2009  Andrej Mizurov
 2008  Tyler Hamilton
 2007  Gabriele Missaglia
 2006  Maarten Tjallingii
 2005  Martin Mareš
 2004  Ryan Cox
 2003  Damiano Cunego
 2002  Tom Danielson

Eksterne lenker
 

Sykkelritt i Asia
Sportsarrangementer i Kina
Repeterende arrangementer etablert i 2002
Sport i Kina i 2002
Sykling i Kina
Brasildeltadelfin

Brasildeltadelfin eller tucuxi (Sotalia fluviatilis) er en art i familien delfiner som lever ved kysten og i elvsystemene i Sør-Amerika. Arten er relativt nylig splittet i to. Sotalia guianensis (Guyanadelfin, ctero) lever langs østkysten av Sør-Amerika og i deltaområdene til de store elvesystemene som drener langs denne kysten, mens Sotalia fluviatilis (Brasildeltadelfin, tucuxi) lever i de store elvesystemene i Sør-Amerika og deltaområdene på østkysten.

Det er stor usikkerhet knyttet til begge artene, fordi det er oppdaget isolerte populasjoner som ikke fullt ut samsvarer med elve- og kystteoriene. Blant annet er det oppdaget populasjoner på steder det ikke skal være mulig for arten å ferdes, eventuelt streknnger som ikke har vært farbare for disse delfinene på mange millioner år. Det gir grobunn for å tro at det kan finnes flere arter i slekten Sotalia, men dette er foreløpig kun en teori.

Brasildeltadelfinen ligner på tumler, men er mindre. Den blir omkring 1,5 m lang. Hannen blir kjønnsmoden da den blir omkring 140 cm lang, hunnen når hun blir cirka 133–137 cm.

Referanser

Eksterne lenker 
 

Tannhvaler
Dyr formelt beskrevet av Paul Gervais
Pattedyr formelt beskrevet i 1853
Sør-Amerikas pattedyr
Geir Hegerstrøm

Geir Helge Hegerstrøm (født 20. april 1954 i Oslo) er norsk komponist, tekstforfatter og artist. Han er særlig kjent for mange sanger og musikaler skrevet for barn og unge, men har en stor produksjon av musikk i ulike genre. Hegerstrøms sanger er å finne i en rekke sangbøker som Treklang, Rop det ut, Syng for Herren, Sangboken 05, Barnesalmeboka og  Norsk salmebok 2013.

Musikalsk virke

CD-utgivelser 
Hegerstrøm har utgitt en rekke CD-er med egne sanger, blant annet «2 i spann» (2001), «Mest fest» (2003) (begge sammen med Tore Thomassen) og «Lever her nå» (2006).  

Hegerstrøm har arrangert, produsert og medvirket på en serie CD-er til 4-års-bøkene og 6-års-bøkene som deles ut i Den norske kirke. Han var også produsent og arrangør for en CD til bruk i babysang som ble utgitt i 2009; CD-en har tittelen Gynge lite grann, og den ble etter hvert solgt i så mange eksemplarer at Hegerstrøm mottok Gullplaten for den i 2016.  

Han har også utgitt to album for voksne, Pusterom (2013) og År for år (2017). I 2015 ga han ut samlealbumet Et bittelite frø med sine beste sanger for små og store barn.

Musikaler 
Han har komponert flere musikaler som er utgitt i hefte og CD, blant annet Bileams esel med tekst av Eyvind Skeie (1994), En ledetråd for livet med tekst av Vidar Kristensen (1997), Betlehem 2000 (1999) og Den bortkomne sønnen (2010). En ny skolemusikal med tittelen Bare en jord ble urframført i Bølgen kulturhus i Larvik i februar 2019.

Instrumentalverk 
Av instrumentalverk som ofte blir spilt kan nevnes Preludium No.1-3 for gitar solo, Epitafium No.1-3 for fløyte og gitar, Nordmarksbilder for klaver, Den lille prinsen for klaver og In Vita, inngangsmarsj for orgel og trompet.

Salmebøker og sangbøker 
Flere av sangene til Hegerstrøm har blitt innlemmet i norske salmebøker og andre religiøse sangbøker. Det gjelder «Et bittelite frø», som er nr. 787 i Norsk salmebok 2013 og nr. 29 i Treklang; «Baluba», som er nr. 493 i Treklang; «Aldri alene», som er nr. 173 i Treklang; «Gud, du har mange å tenke på», som er nr. 167 i Barnesalmeboka; «Ventevise i advent», som er nr. 157 i Nå tenner vi lyset, Sangboken 05.

Flere av sangene er også kommet ut i Sverige og Danmark, og er tatt inn i den danske Salmedatabasen.

Eksterne lenker 
 Hegerstrøms hjemmeside med oversikt over verk med lydeksempler: www.hegerstrom.no

Norske komponister
Personer fra Oslo
Norske salmediktere
Fødsler i 1954
Sportsklubben Sterling

Sportsklubben Sterling (stiftet 23. juni 1919) er et norsk idrettslag fra Tøyen i Oslo. Klubben driver med fotball og har tidligere også hatt bandy, håndball og ishockey på programmet. Sterling har klubblokale på Vahl skole og hadde i 2009 240 medlemmer. I 2011 stilte klubben 11 lag i aldersbestemte klasser.

Historie 
Sterling ble stiftet 23. juni 1919 etter initiativ av Dagfinn Pettersen, Jens Hansen og Henry Johansen. Klubben ble tatt opp i Norges Fotballforbund i 1921, men gikk i 1925 over i Arbeidernes Idrettsforbund. Klubben ble AIF-mester i fotball i 1933 og var tapende finalist i 1929. Klubben vant kretsmesterskapet for AIF-klubber sju ganger. I 1935 vant Sterling det første arbeidermesterskapet i bandy.

Tidligere ordfører i Oslo, Albert Nordengen, var medlem av klubben. Det samme var motstandsmannen Rolf Wickstrøm.

Referanser

Eksterne lenker 
  (2014).

Idrettslag i Oslo
Idrettslag etablert i 1919
Fotballag i Oslo
Fotballag etablert i 1919
Tidligere bandyklubber i Norge
Tidligere ishockeyklubber i Norge
Tøyen (Oslo)
Sport i bydel Gamle Oslo